‘Graeme net wat SA krieket nodig het’ | Netwerk24
‘Graeme net wat SA krieket nodig het’
15 November 2019 16:04
Die voormalige Engelse krieketkaptein Michael Vaughan sê dis ’n jammerte dat Graeme Smith nie carte blanche kon kry om Suid-Afrikaanse krieket reg te ruk nie.
Graeme Smith en Michael Vaughan in 2017 in Nottingham, waar hulle kommentaar gelewer het oor die Proteas se toets teen Engeland op Trent Bridge. Foto: Getty Images
Dít volg nadat die 38-jarige Smith, voormalige kaptein van die Proteas, hom Donderdag onttrek het as ’n kandidaat om Krieket Suid-Afrika se direkteur van krieket te word.
Hy het in ’n verklaring gesê hy voel net dat hy nie genoeg vryheid en ondersteuning sou kry om met die nodige veranderinge te begin nie.
Engeland het vroeër dié roete gevolg deur eers vir Andrew Strauss en toe vir Ashley Giles, ook ’n oud-speler, as besturende direkteur te betrek.
Shame they couldn’t give you a blank canvas to get on with the role ... You are exactly what SA cricket needs ... https://t.co/RC07cfR51f
— Michael Vaughan (@MichaelVaughan) November 14, 2019
Vaughan het op Twitter uitgevaar omdat Smith volgens hom “presies is wat SA krieket nodig het.”
Sommige kenners meen Mark Boucher se kanse om die Proteas se afrigter te word, is nou ook daarmee heen met Smith wat nie by KSA betrokke sal wees nie.
Smith was glo saam met Corrie van Zyl, Dave Nosworthy en Hussein Manack op die kortlys. – Sportredaksie
Meer oor: Graeme Smith | Krieket | Proteas | Michael Vaughan